لووسان نامسرائن اویون اردینے

لووْسان نامسرائن اویون اردینے (منگولی: Лувсаннамсрайн Оюун-Эрдэнэ؛ پیدائش 29 جون 1980ء) منگول سیاست دان ہیں جو سنہ 2021ء سے سنہ 2025ء تک منگولیا کے بتیسویں وزیر اعظم کے طور پر خدمات انجام دے چکے ہیں۔ وہ سنہ 2016ء سے سنہ 2025ء کے درمیان تین مرتبہ پارلیمانِ منگولیا کے رکن منتخب ہوئے۔

سنہ 2025ء میں منگولیا میں احتجاجات کے دوران میں تحریکِ عدم اعتماد میں ناکامی کے بعد اویون اردینے نے 3 جون کو استعفا دے دیا اور جب تک کوئی نیا وزیر اعظم مقرر نہیں ہوتا وہ نگراں حیثیت سے خدمات انجام دیں گے۔

پارلیمانِ منگولیا نے 5 جولائی 2024ء کو اویون اردینے کو دوبارہ وزیر اعظم مقرر کیا تھا، جب منگول کی پیپلز پارٹی نے 2024ء کے پارلیمانی انتخابات میں تیسری مرتبہ کامیابی حاصل کی۔ اگرچہ منگولیا کی پیپلز پارٹی کو پارلیمان میں اکثریت حاصل تھی، اویون اردینے نے حزب اختلاف کی جماعتوں کے ساتھ مل کر ایک اکھنڈ اتحادی حکومت تشکیل دینے کا فیصلہ کیا۔

وزیر اعظم کی حیثیت سے اویون اردینے نے نیو ری کووْر پالیسی کی پالیسی کا آغاز کیا، جو کووِڈ نائنٹین کے بعد منگولیا وژن 2050ء ترقیاتی منصوبے کا حصہ تھی۔ انھوں نے  کے نام سے ایک ڈیجیٹل حکومتی پلیٹ فارم بھی متعارف کروایا اور پارلیمان کی توسیع اور تناسبی نمائندگی کے مخلوط نظام کو اپنانے سے متعلق آئینی ترامیم بھی پیش کیں۔

وزیر اعظم بننے سے قبل اویون اردینے 2 فروری 2019ء سے 27 جنوری 2021ء تک حکومتِ منگولیا میں کابینہ سیکریٹریٹ کے وزیرِ اعلیٰ کے طور پر خدمات انجام دے چکے تھے۔

 حوالہ جات 

زمرہ:بقید حیات شخصیات
زمرہ:جان ایف کینیڈی اسکول آف گورنمنٹ کے فضلا
زمرہ:منگولیا کے وزرائے اعظم
زمرہ:1980ء کی پیدائشیں
زمرہ:منگولیا
زمرہ:منگولیائی شخصیات
زمرہ:اکیسویں صدی کے سیاست دان